CELEX: C2004/201/28
Language: lt
Date: 2004-08-07 00:00:00
Title: Byla C-258/04 Cour du travail de Liège (devintoji kolegija) 2004 m. birželio 7 d. sprendimu pateiktas prašymas priimti prejudicinį sprendimą byloje Office national de l'emploi prieš Ioannis Iaannidis

7.8.2004   
            
            
               LT
            
            
               Europos Sąjungos oficialusis leidinys
            
            
               C 201/14
            
         Cour du travail de Liège (devintoji kolegija) 2004 m. birželio 7 d. sprendimu pateiktas prašymas priimti prejudicinį sprendimą byloje Office national de l'emploi prieš Ioannis Iaannidis
   (Byla C-258/04)
   (2004/C 201/28)
   Cour du travail de Liège (Lježo darbo teismas, Belgija) (devintoji kolegija) 2004 m. birželio 7 d. kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. birželio 17 d., priimti prejudicinį sprendimą byloje Office national de l'emploi prieš Ioannis Iaannidis.
   Cour du travail de Liège (devintoji kolegija) prašo Teisingumo Teismo atsakyti į šį klausimą:
   Ar neprieštarauja Bendrijos teisei (ypač EB sutarties 12, 17 ir 18 straipsniams) valstybės narės teisės aktai (tokie, kaip 1991 m. lapkričio 25 d. Belgijos Karaliaus dekretas dėl bedarbystės), suteikiantys iš esmės jaunesniems nei 30 metų darbo ieškantiems asmenims teisę į taip vadinamas laukimo išmokas įgijus vidurinį išsilavinimą, numatantys, jog išmokos yra mokamos tiek kitos tiek ir tos pačios valstybės narės piliečiams su sąlyga, jei reikalaujamas išsilavinimas buvo įgytas vienos iš trijų nacionalinių bendruomenių įsteigtoje, dotuojamoje ar pripažintoje švietimo įstaigoje (minėto dekreto 36 straipsnio 1 dalies 1 pastraipos 2 punkto a papunktis) taip, kad atsisakoma skirti laukimo išmokas jaunam darbo ieškančiam asmeniui, kuris nors nebūdamas darbuotojo migranto šeimos nariu, yra pilietis kitos valstybės narės, kurioje jis prieš judėdamas Bendrijos viduje įgijo vidurinį išsilavinimą, pripažįstamą valstybės narės, kurioje yra paduodamas prašymas skirti laukimo išmokas, valdžios institucijų lygiaverčiu reikalaujamam?